Vrou by musiekfees verkrag | Maroela Media
Vrou by musiekfees verkrag
1 Junie 2015
Die polisie in Mmabatho in Noordwes stel ondersoek in nadat 'n 27-jarige vrou glo tydens 'n musiekfees verkrag is.
"Die vrou is Sondagoggend glo omstreeks 04:00 in die parkeerterrein in haar motor aangeval," het maj. Pelonomi Makau, woordvoerder van die polisie, in 'n verklaring gesê. "Die fees is by die Mahikeng-stadion gehou."
Die slagoffer en haar man het saam die musiekfees bygewoon toe sy na hul motor toe is om daar te gaan rus. Sy het glo 'n klop teen die motor se ruit gehoor en gedink dit is haar man. Toe sy die deur oopmaak, het die verdagte haar oorval en op die agterste sitplek verkrag.
"Sy het die veiligheidsbeamptes van die stadion ontbied, maar hulle het tevergeefs die verdagte probeer aankeer," het Makau bygevoeg. "Hy is steeds op vrye voet."